Aktivita bez počítača
Algoritmy z reálneho života: Zasaď semienko
algoritmus
Táto lekcia sa volá Zasaď semienko a pomôže nám pochopiť algoritmy.
Algoritmy sú určité pokyny, ktoré vysvetľujú poradie, v akom sa niečo deje.
Aj každodenné činnosti ako raňajkovanie či čistenie zubov sú algoritmy,
ktoré vyžadujú malé kroky na úspešné dokončenie úlohy .
Počítače vedia byť naozaj múdre, no len ak im krok za krokom povieme, čo chceme.
Na algoritmoch je výborné, že keď dodržiavaš pokyny v určenom poradí,
dokážeš robiť aj veci, ktoré sú pre teba úplne nové.
Je to ako varenie podľa receptu.
Dnes pomocou algoritmu zasadíme vlastné semienka.
– Najskôr musíme naplniť kvetináč zeminou, však?
– Nemyslím si, že máme dať lepidlo na semienka.
Vytvor si vlastný algoritmus vystrihnutím obrázkov.
Vyber si obrázky, ktoré ukazujú kroky pri sadení semienka,
a potom tieto obrázky usporiadaj do správneho poradia.
Teraz treba skontrolovať, či tvoj algoritmus funguje.
Pozorne si prejdi kroky vo svojom algoritme.
Sú usporiadané správne?
Podarilo sa ti pomocou algoritmu zasadiť semienko?
Je to ako programovanie s obrázkami!
Keď chceme urobiť čokoládu, postup pozostáva z množstva krokov.
A každý z nich pozostáva z menších čiastočných krokov.
A podľa toho, ako má čokoláda chutiť, vyberáme rôzne recepty, alebo algoritmy.
Všetky kroky sú dôležité, dokonca aj tie najmenšie.
Ak teda jeden krok vynecháme, nevieme urobiť ani ďalšie.
Je dôležité vytvárať programy tak, aby boli zrozumiteľné pre ostatných.
Preto musí byť každý krok zapísaný.
Potom už nezáleží, kto postup nasleduje. Výsledok bude vždy rovnaký.